พ่อค้าลอตเตอรี่ จ.เลย บุญหล่นทับ ขายไม่หมด ถูกที่1ซิว 24.3 ล้าน
(เครดิตภาพ เว็ปสนม เมืองไทย),พ่อค้าลอตเตอรี่ จ.เลย บุญหล่นทับ ขายไม่หมด ถูกรางวัลที่1 รวม 4 ใบ พร้อมรางวัลใกล้เคียง ซิว 24.3 ล้านบาท หลังเร่ขายที่ นนทบุรี ขณะพนักงานหญิงเซเว่นฯ เมืองนนทบุรี สุดเฮง ถูกที่1ได้6ล้าน เผย แบ่งซื้อมาจากพ่อค้า จ.เลย,เมื่อเวลา 19.30 น. วันที่ 16 พ.ค.59 ผู้สื่อข่าวได้รับแจ้งว่า นายรัง บุญกุ อายุ 36 ปี อยู่ที่ 49 หมู่ 6 ต.ภูหอ อ.ภูหลวง จ.เลย พ่อค้าลอตเตอรี่ไปขายลอตเตอรี่ ที่จังหวัดนนทบุรี ขายลอตเตอรี่ไม่หมด ถูกรางวัลที่ 1 เลข 141737 จำนวน 4 ใบ เป็นเงิน 24 ล้านบาท และถูกรางวัลข้างเคียงเลข 141738 อีก 6 ใบ เป็นอีก 300,000 บาท รวม 24 ล้าน สามแสนบาท ได้เข้าแจ้งความกับ พงส.สภ.นนทบุรี ซึ่งนายรัง เปิดเผยว่า  ช่วงนี้เป็นช่วงเปิดเทอม ขายล็อตเตอรี่ไม่ดี ความจริงเหลืองวดนี้ 300 คู่ แต่ก็โชคดีที่มาถูกรางวัล ที่1 ทั้งนี้ ตนตั้งใจว่า พรุ่งนี้จะเดินทางไปกับเพื่อนที่นัดกันไว้ที่ห้องเช่า เพื่อไปขึ้นเงินที่กองสลากฯด้วยกัน ก่อนจะเดินทางกลับบ้านที่ จ.เลย เพื่อไปประกอบอาชีพส่วนตัวต่อไป, ขณะที่ก่อนหน้านี้ เวลา 16.30น. นาง สุธาสินี รุ่งจำเริญ อายุ 31 ปี แขวงฉิมพลี ตลิ่งชัน กทม. ซึ่งทำงานเป็น พนักงานเซเว่นอีเลิฟเว่น เดินทางเข้าพบ ร.ต.อ.ประยูร แสงห้าว ร้อยเวร สภ.เมืองนนทบุรีขอลงประจำวัน เนื่ื่องจากถูกลอตเตอรี่ รางวัลที่ 1 หมายเลข 141737  ระบุว่า ซื้อมาจากบริเวณ หมู่บ้านพระปิ่น3 ย่านบางกรวย จ.นนทบุรี,โดยตนเองฝันว่า รถหายเมื่อตื่นขึ้นมา ก็เลยหาซื้อเลขท้ายลอตเตอรี่แต่ไม่มี จึงได้ซื้อเลขที่ใกล้เคียงก็คือ ลอตเตอรี่คู่นี้ ยืนยัน ตนยังขอทำงานอย่างเดิมแม้ถูกรางวัลที่1 ได้เงิน 6 ล้านบาท โดยหลังลงบันทึกประจำวันเสร็จ ก็สวนทางกับนายรังซึ่งเป็นพ่อค้าลอตเตอรี่ที่ขายให้ตน 
พ่อค้าลอตเตอรี่ จ.เลย บุญหล่นทับ ขายไม่หมด ถูกรางวัลที่1 รวม 4 ใบ พร้อมรางวัลใกล้เคียง ซิว 24.3 ล้านบาท หลังเร่ขายที่ นนทบุรี ขณะพนักงานหญิงเซเว่นฯ เมืองนนทบุรี สุดเฮง ถูกที่1ได้6ล้าน เผย แบ่งซื้อมาจากพ่อค้า จ.เลย 
ถูกรางวัลที่1,24.3ล้าน,พ่อค้าลอตเตอรี่,บุญหล่นทับ,เลย,เร่ขาย,นนทบุรี,รางวัลข้างเคียงเลข,พนักงานเซเว่นฯ,141737,24ล้าน,สภ.นนทบุรี,รัง บุญกุ,ภูหลวง,ฝันรถหาย,ถูก6ล้าน,ข่าว,ไทยรัฐออนไลน์,ข่าวสังคม,ภูมิภาค,ทั่วไทย